El Museu d'Alcover inaugura amb una xerrada una exposició a l'entorn de l'autisme | EL PORTAL NOU
Home Exposicions Territori i Paisatge El Museu d'Alcover inaugura amb una xerrada una exposició a l'entorn de l'autisme
El Museu d'Alcover inaugura amb una xerrada una exposició a l'entorn de l'autisme
PortalNou Valls dijous, de juny 14, 2018 Exposicions , Territori i Paisatge
El Museu d'Alcover serà l'escenari, aquest divendres, 15 de juny a les 7 de la tarda, de la inauguració de l'exposició fotogràfica 'Parlem d'autisme?' de Jordi Saurí i la xerrada inaugural a càrrec de Marta Bodoy. Aquesta exposició-xerrada s'inclou en el Projecte 'Vull ser...', una iniciativa promoguda per donar suport al Col·lectiu TEA (trastorn de l'espectre autista). Tots els nens i totes les nenes que tenen TEA també volen ser..., i aquesta mostra explica una realitat massa oblidada per la societat.
L'exposició consisteix en sis quadres de text amb frases directes, curtes, clares i optimistes i amb 34 fotografies de Jordi Saurí de la platja de Cambrils, sensibles, reflexives, diferents i enfocades cap al Col·lectiu TEA. La conferència, que anirà a càrrec de la psicòloga Marta Bodoy, obre l'exposició per crear un espai de reflexió, de compartir un alè d'esperança, i difondre una problemàtica social sovint oblidada. L'exposició es podrà gaudir fins el 30 de juny de 2018 al Museu d'Alcover.